# data[].attributes.attachment_link.description
Zoom is the leader in modern enterprise video communications, with an easy, reliable cloud platform for video and audio conferencing, chat, and webinars across mobile, desktop, and room systems. Zoom Rooms is the original software-based conference room solution used around the world in board, conference, huddle, and training rooms, as well as executive offices and classrooms. Founded in 2011, Zoom helps businesses and organizations bring their teams together in a frictionless environment to get more done. Zoom is a publicly traded company headquartered in San Jose, CA.

# data[].attributes.attachment_link.title
Linguee | Dictionary for German, French, Spanish, and more

# data[].attributes.attachment_link.description
English Dictionary and Translation Search with 1,000,000,000 example sentences from human translators. Languages: English, German, French, Spanish, and Portuguese

# data[].attributes.attachment_link.readable_text
ภาษา รวมไปถึงการเรียนภาษานั้นมีความเกี่ยวข้องกับอัตลักษณ์ของผู้คนอย่างแนบแน่น ตั้งแต่เริ่มแรกผู้เรียนจะเรียนการแนะนำตัวเอง พูดถึงประสบการณ์ของตัวเองและความสัมพันธ์กับผู้อื่น ผู้สอนจะช่วยผู้เรียนได้อย่างไรบ้าง เพื่อให้ผู้เรียนสามารถแสดงออกถึงอัตลักษณ์ด้านเพศสภาพที่นอกเหนือจากระบบสองขั้วชาย-หญิงได้

ภาษาแบบนับรวมเพศสภาพมีความสำคัญอย่างไรในชั้นเรียนภาษาเยอรมันในฐานะภาษาต่างประเทศ

ผู้เรียนภาษาไม่ใช่ทุกคนที่จะแสดงตัวตนในอัตลักษณ์ว่าเป็น "ชาย" หรือ "หญิง" ในโครงสร้างสองขั้วเท่านั้น ที่เหนือไปกว่านั้นคือ เพศสภาพหรือภาวะเพศทางสังคมของคนซึ่งมีเฉดที่หลากหลาย แต่ภาษาเยอรมันจะสะท้อนความหลากหลายเหล่านี้ออกมาได้อย่างไร นอกเหนือจากกฎเกณฑ์ทางการทั่วไปในภาษาเยอรมันแล้ว ยังมีทางเลือกอีกมากมายสำหรับการใช้ภาษาแบบนับรวมเพศสภาพ ผู้สอนสามารถส่งเสริมให้ผู้เรียนรับรู้ถึงความละเอียดอ่อนของภาษาที่นับรวมเพศสภาพได้ โดยการแนะนำให้ผู้เรียนตระหนักถึงทางเลือกของการใช้ภาษาเหล่านี้

สร้างอัตลักษณ์ทางเพศให้มองเห็น

ในการเรียนภาษานั้นมีความจำเป็นที่เราจะต้องใช้คำนามที่เกี่ยวข้องกับบุคคล ภาษาเยอรมันมีขนบการใช้ตามการแบ่งเพศสองขั้ว ได้แก่ ชายและหญิง แต่ในปัจจุบันภาษาเยอรมันก็มีทางเลือกให้การแสดงออกให้เห็นถึงความหลากหลายทางเพศกว้างขึ้น ไม่ว่าจะเป็น Binnen-I หรือตัวเชื่อม I เช่นคำว่า "LehrerIn" อันเป็นความพยายามที่จะแทนที่การใช้คำนามเพศชายเป็นหลัก แต่การเขียนวิธีนี้ก็ยังติดอยู่ในโครงสร้างสองขั้วอยู่ ทางเลือกอีกสองวิธีสำหรับการใช้ภาษาแบบนับรวม ได้แก่ Gender-Gap (Herrmann 2003) หรือช่องว่างเจนเดอร์ เช่นคำว่า "Student_in" และ das Gendersternchen หรือดอกจันเจนเดอร์ เช่นคำว่า "Student*in" ช่องว่างและดอกจันแสดงถึงอัตลักษณ์ทางเพศที่หลากหลาย ในห้องเรียนภาษาเราสามารถสร้างความตระหนักเรื่องการนับรวมด้วยแบบฝึกหัดเกี่ยวกับดอกจันเจนเดอร์หรือช่องว่างเจนเดอร์ได้ รูปภาพก็เป็นวิธีการสื่อสารให้เห็นภาพของการนับรวมได้อีกวิธีหนึ่ง มีคลังเก็บรูปภาพสื่อการสอนแบบนับรวมที่น่าใช้สำหรับผู้สอน เช่น "Disabled And Here Collection" หรือ "The Gender Spectrum Collection"

เพื่อนๆ หลากหลายเพศ ในงานปาร์ตี้ | © The Gender Spectrum Collection

เพื่อนๆ หลากหลายเพศ ในงานปาร์ตี้

ดอกจันเจนเดอร์และช่องว่างเจนเดอร์ช่วยทำให้คำนามในภาษาเยอรมันมีรูปแบบที่นับรวมเพศสภาพ ตัวอย่างเช่น จากคำว่า "Freund" (เพื่อน เพศชาย) และ "Freundin" (เพื่อน เพศหญิง) เป็นคำว่า "Freund*in" (เพื่อน เพศใดก็ได้) สำหรับผู้เรียน (รวมถึงผู้สอนเองด้วย) จะเกิดความยากลำบากด้านภาษาในระดับหนึ่ง เนื่องจากอาจขาดข้อมูลทางไวยากรณ์บางส่วนไป ตัวอย่างเช่น ประโยคที่เขียนว่า „Ich sehe eine*n Köch*in" (ฉันเห็นพ่อ*แม่ครัว) ผู้เรียนจะไม่อาจทราบได้เลยว่า รูปเอกพจน์ของคำนามเพศชายนั้น คือ „Koch" ไม่ใช่ „Köch" วิธีการจัดการกับปัญหานี้ผู้สอนสามารถสอนนักเรียนให้รู้จักคำนามในรูปแบบที่เป็นกลางทางเพศ เช่น "Studierende" หรือ "Lernende" แล้วจะทำอย่างไรดีหากการใช้ภาษาโดยทั่วไปไม่มีคำในรูปแบบที่เป็นกลางให้เลือกใช้ ครูผู้สอนอาจสอนให้ผู้เรียนได้รู้จักกับการใช้ภาษาอย่างสร้างสรรค์เพื่อหลีกเลี่ยงโครงสร้างแบบสองขั้ว ดังตัวอย่าง แทนที่จะใช้คำว่า "der*die Teilnehmer*in" (ผู้เข้าร่วม เพศใดก็ได้) ให้เปลี่ยนเป็น "die teilnehmende Person" (บุคคลที่เข้าร่วม) หรือคำว่า "der*die Chefin" (เจ้านาย เพศใดก็ได้) เป็นคำว่า „die Führungskraft" (ผู้บริหาร) เป็นต้น

การนำไปใช้ในการเรียนการสอน

ผู้เรียนจะได้รับรายการคำนาม 3-4 คำ (เช่น คำว่า der*die Sänger*in, คำว่า der*die Arbeiter*in หรือคำว่า der*die Fensterreiniger*in) และให้ทำแบบฝึกหัดเปลี่ยนคำนามเหล่านี้จากรูปแบบดอกจันเจนเดอร์ไปเป็นรูปแบบที่เป็นกลางทางเพศ เช่น จากคำว่า "der*die Sänger*in" ให้เปลี่ยนเป็นคำว่า "die singende Person" หรือจากคำว่า "der*die Fensterreiniger*in" ให้เปลี่ยนเป็นคำว่า "die Fensterreinigungskraft" เป็นต้น แบบฝึกหัดเพื่อค้นคว้าก็เหมาะกับสำหรับการเรียนระดับเริ่มต้นโดยให้ผู้เรียนค้นทางเลือกในการใช้คำนามที่เป็นกลางทางเพศ เช่น จากเว็บไซต์ https://geschicktgendern.de/.
การค้นคว้าในพจนานุกรมเจนเดอร์ดิจิทัล

การนับรวมเพศสภาพที่นอกเหนือไปจากคำนาม

การเรียนการสอนที่นับรวมเพศสภาพมิใช่มีเพียงแค่การใช้คำนามเท่านั้น บ่อยครั้งที่มีการใช้คำสรรพนามบุคคล xier ซึ่งมีที่มาจากกลุ่มข้ามเพศเยอรมัน คำอธิบายอย่างละเอียดสำหรับการใช้สรรพนามประเภทนี้สามารถค้นคว้าได้บนเว็บไซต์ของอันนา เฮเกอร์ การสร้างความตระหนักแก่ผู้เรียนในการใช้คำสรรพนามเหล่านี้ก็มีความสำคัญเช่นเดียวกับคำนามที่เป็นกลางทางเพศ แต่ไม่ได้หมายความว่าจะต้องอธิบายลงลึกถึงรายละเอียดหรือตั้งวงอภิปรายกันแต่อย่างใด แต่อาจเป็นการเอ่ยถึงประเด็นดังกล่าวโดยการตั้งคำถามในห้องเรียนขณะแนะนำตัวก็ได้ว่า "นักเรียนอยากใช้สรรพนามแทนตัวเองว่าอย่างไร" ด้วยวิธีการดังกล่าวจะทำให้การนับรวมเพศสภาพกลายเป็นส่วนหนึ่งของการใช้ภาษาโดยทั่วไป เมื่อผู้เรียนมีโอกาสได้ใช้คำนามและสรรพนามที่เป็นกลางทางเพศในสถานการณ์จริง การใช้ภาษาอันเป็นการนับรวมบุคคลที่ไม่ได้อยู่ในเพศสองขั้วก็จะเกิดบ่อยขึ้นจนเป็นปกติไปในที่สุด

บทสนทนาแบบนับรวมเพศสภาพ

หลายอย่างยังไม่มีในพจนานุกรม

การใช้ภาษาแบบนับรวมเพศสภาพนั้นเกี่ยวเนื่องกับเรื่องอัตลักษณ์ทางเพศสภาพอย่างแนบแน่น ผู้สอนภาษาเยอรมันที่ต้องสอนภาษาในบริบทวัฒนธรรมต่างๆ ต้องเชื่อมโยงเงื่อนไขวัฒนธรรมท้องถิ่นเข้าและวาทกรรมในประเด็นเพศสภาพเข้ากับภาพลักษณ์สมัยใหม่ที่นับรวมทุกคนของประเทศเยอรมนีอย่างประนีประนอม แม้ว่าโครงสร้างภาษาในรูปแบบใหม่นี้บางส่วนจะยังไม่ได้บรรจุในพจนานุกรมฉบับดูเดนอย่างเป็นทางการก็ตาม แต่ก็เป็นหน้าที่สำคัญของผู้สอนอย่างพวกเราที่จะต้องสร้างบรรยากาศการเรียนรู้ที่จะทำให้ผู้เรียนทุกคนรู้สึกเป็นส่วนหนึ่งของชั้นเรียน และการสอนการใช้ภาษาเพื่อแสดงออกถึงอัตลักษณ์ทางเพศสภาพที่หลากหลายก็นับเป็นส่วนสำคัญของการนับรวมนี้เช่นกัน

แหล่งอ้างอิง

Herrmann, Steffen (2003): Performing the Gap - Queere Gestalten und geschlechtliche Aneignung. Arranca! Ausgabe 28, November, S. 22 - 26.

Djavadghazaryans, Angineh. 'Please Don't Gender Me!' Strategies for Inclusive Language Instruction in a Gender-Diverse Campus Community." Diversity and Decolonization in German Studies. Hrsg. Regine Criser and Ervin Malakaj. New York: Palgrave, 2020. 269-287.

# data[].attributes.attachment_link.title
ภาษาแบบนับรวมเพศสภาพในชั้นเรียนภาษาเยอรมันในฐานะภาษาต่างประเทศ

# data[].attributes.attachment_link.description
ภาษา รวมไปถึงการเรียนภาษานั้นมีความเกี่ยวข้องกับอัตลักษณ์ของผู้คนอย่างแนบแน่น ตั้งแต่เริ่มแรกผู้เรียนจะเรียนการแนะนำตัวเอง พูดถึงประสบการณ์ของตัวเองและความสัมพันธ์กับผู้อื่น ...

# data[].attributes.attachment_link.title
แบบฝึกหัดข้อสอบ Start Deutsch 1 | สถาบันเกอเธ่ ประเทศไทย

# data[].attributes.attachment_link.description
เตรียมความพร้อมเพื่อสอบ Goethe-Zertifikat A1: Start Deutsch 1 ในทักษะการฟัง การอ่าน การเขียนและการพูด ได้ที่นี่